**Zmysly a zmyslové orgány – čuch, chuť, hmat**

**Zmysly** – poskytujú informácie o vonkajšom a vnútornom prostredí človeka. Súčasťou zmyslových orgánov sú **receptory** - zmyslové bunky citlivé na podnety. **Čuch** - receptormi čuchu sú **čuchové bunky** uložené v nosovej dutine, umožňujú rozlišovanie pachov. Podnetom sú **plynné chemické látky**. Centrum čuchu je v mozgovej kôre. **Chuť** – receptormi sú **chuťové poháriky** v ústnej dutine (hlavne na jazyku, ale aj podnebí, hrdle, mandliach). Rozlišujeme 4 základné chute: horkú, kyslú, slanú, sladkú. Podnetom sú **chemické látky rozpustené v slinách**. Chuťové centrum je v mozgu. Čuch a chuť navzájom spolupracujú, ich receptory sa nachádzajú blízko seba. **Hmat** – receptormi hmatu sú **hmatové telieska** uložené v koži, podnetom je tlak a bolesť, chlad a teplo.

**Úloha**: Prečítaj si učivo v učebnici na str. 96 - 97. Poznámky si napíš alebo nalep do zošita. Písomne vypracuj v PZ na str. 78 úlohu 1, 2, 3. (Pomôž si s učebnicou alebo PZ str. 77, úlohu 1 stačí vypracovať podľa učebnice str. 96 - obrázok 254). Keď budeš mať poznámky v zošite a vypracované úlohy v PZ, odfoť a pošli na kontrolu najneskôr do 18. apríla na mail: ucitel.uram@gmail.com

(Do mailu napíš svoje meno a triedu)